Werikhe Kafabusa

**Michael Werikhe Kafabusa** (yazaalibwa mu 1955), amanyiddwa nnyo nga **Werikhe Kafabusa**, munnabyabufuzi mu Uganda era mu kiseera kino akola nga Minisita w’ebyobusuubuzi mu kabineti ya Uganda (Ssebaaseka mu 2016 – kati). Emabegako yaliko Minisita w’eggwanga ow’amayumba okuva mu mwezi gwa Ssebaaseka 2006 okutuuka mu Muzigo 2011.  Mu nkyukakyuka mu kabineti eyakolebwa nga 27 Muzigo mu 2011, yagobwa mu kabineti, nga tannadda nga Minisita w’eggwanga ow’amakolero (Museenene mu 2015 – Ssebaaseka mu 2016). Era akola nga omubaka wa Palamenti omulonde ng’akiikirira  essaza lya Bungokho e bukiikaddyo, disitulikiti y'e Mbale , nga yaweereza obutasalako mu kifo ekyo okuva mu 1996. 

## Ensibuko n’obuyigirize
Kafabusa yazaalibwa nga 25 Muwakanya mu 1955, mu Disitulikiti y’e Mbale, mu buvanjuba bwa Uganda . Kafabusa alina diguli  esooka mu sayansi w'embeera z'abantu, yagifuna, mu 1979, okuva mu Yunivasite e Makerere, ettendekero lya Uganda erisinga obukadde, eryatandikibwawo mu 1922. Mu 1985, yaweebwa diguli eyookubiri mu by'emikono n'okuteekateeka eby'omubiri okuva mu Yunivasite ya Nottingham, mu Bungereza . Mu 1988 yafuna Dipuloma mu by'obukulembeze n'okuddukanya emirimu okuva mu yunivasite y'e Minnesota, mu Amerika . Alina ne satifikeeti bbiri, zombi yazifuna mu 1980; emu mu by'okuddukanya obutonde bw'ensi, okuva mu tendekero ly'e nsi yona e New Delhi mu Buyindi, ate endala mu by'okuddukanya amawulire agakwata ku butonde bw'ensi okuva mu yunivasite y'e London . 

## Omulimu
Wakati wa 1980 ne 1982, Kafabusa yakola nga Tutorial Assistant mu yunivasite e Makerere. Oluvannyuma lw’okusoma diguli eyookubiri, yakola ng'o muteesiteesi w'ebyomubiri omukulu mu bugwanjuba bwa Uganda, mu minisitule y’ettaka, amayumba n’enkulaakulana y’ebibuga, okuva mu 1986 okutuuka mu 1987. Oluvannyuma yakomawo mu yunivasite e Makerere n’aweereza nga omusomesa, mu Faculty of Social Sciences, okuva mu 1987 okutuuka mu 1988. Okuva mu 1989 okutuuka mu 1993, yaweereza ng'omuteesiteesi weby'omubiri omukulu mu minisitule y’ettaka, amayumba n’enkulaakulana y’ebibuga, avunaanyizibwa ku nkulaakulana y’ebibuga n’ebyalo. Okuva mu 1993 okutuuka mu 1995, yaweereza ng’akola ng’omumyuka wa kaminsona mu kitongole ky’okuteekateeka eby’omubiri mu minisitule y’ebyettaka. Okuva mu 1995 okutuuka mu 1996, yaweereza nga Kaminsona ow'ekiseera, mu minisitule y’emu. 

Mu 1996, yayingira ebyobufuzi, era n'alondebwa mu Palamenti ya Uganda nga Memba wa Palamenti kulw'e Ssaza lya Bungokho erya bukiika ddyo, Mbale District . Yaddamu okulondebwa ku kifo kye kimu mu kulonda kwa bonna okwa 2001, 2006, 2011, ne 2016.

Yalondebwa okuba Minisita w’eggwanga ow’amayumba mu 1998. Yaweereza mu kifo ekyo okutuusa mu 1999 lwe yalondebwa okuba Minisita w’eggwanga ow’ebyobusuubuzi . Mu nkyukakyuka mu kabineti mu 2005, yalondebwa okuba Minisita w’eggwanga ow’amasannyalaze . Mu Ssebaaseka 2006, Kafabusa yalondebwa okuba Minisita w’eggwanga ow’amayumba, n’akwata ekifo ekyo okutuusa lwe yagobwa mu kabineti mu gwokutaano 2011  n’asikizibwa Sam Engola.  Mu 2015 yalondebwa nga minisita w'e ggwanga ow'amakolero(ngajjuza ekifo ekyafuulibwa ekyerere olw'okufa kwa James Mutembe)​ 

## Ebikwata ku muntu
Kafabusa mufumbo. Mmemba w’ekibiina ky’ebyobufuzi ekya National Resistance Movement .  Anyumirwa nnyo ennyimba za Afirika, okusoma ebitabo, okuteekateeka omubiri n'okuzannya omupiira . 

## Laba ne bino

* Palamenti ya Uganda
* Kabineti ya Uganda
* Disitulikiti y'e Mbale

## Ebijulizo

## External links

* Omukutu gwa Palamenti ya Uganda
* Olukalala lwa baminisita mu bujjuvu, June 2006 
* Olukalala lwa baminisita mu bujjuvu, February 2009